Artūrs Brēmers
Artūrs Brēmers (dzimis 1992. gada 30. aprīlī Siguldā) ir latviešu basketbolists, spēlē uzbrūkošā aizsarga pozīcijā. 2009.—2010. gada sezonu viņš aizvadīja Westwind Preparatory Academy sastāvā ASV. Kopā ar Westwind Preparatory Academy viņš kļuva par Arizonas štata čempionu. 2010. gada Eiropas U-18 čempionātā viņš kopā ar Latvijas izlasi izcīnīja trešo vietu. A. Brēmers Latvijas U-19 izlases sastāvā izcīnīja 10. vietu 2011. gada Pasaules U-19 čempionātā, kas norisinājās Latvijā. A. Brēmers Latvijas U-20 izlases sastāvā 2012. gadā izcīnīja 6. vietu Eiropas U-20 čempionātā.